Πέρα από τις αστικές αξιώσεις για καταβολή δεδουλευμένων, σύμφωνα με το άρθρο 1 Α.Ν. 690/1945, η μη καταβολή των πάσης φύσεως αποδοχών (είτε μισθών είτε δώρων) είναι ποινικό αδίκημα, το οποίο επισύρει σε βάρος του εκπροσώπου της επιχείρησης ποινές φυλάκισης και προστίμου (συγκεκριμένα, φυλάκιση μέχρι έξι  μήνες και χρηματική ποινή, που υπολογίζεται μεταξύ από το κατώτατο του 25% έως το ανώτατο του 50% του καθυστερούμενου χρηματικού ποσού). Η διαδικασία κινείται με το αυτόφωρο, εφόσον ο εργαζόμενος προσφύγει την ίδια ημέρα της μη καταβολής στην Εισαγγελία/Αστυνομία.